तर उनीहरूलाई थाहा छैन कि म पनि जागिरमा जाने अरू पुरुष जस्तै बिहानै उठ्छु। र, घरभित्र र बाहिरका सबै काम भ्याउँछु। ‘गृहिणी’लाई कति हेय दृष्टिले हेरिन्छ र घरमा उनीहरूले गर्ने मेहनतको सम्मान गरिँदैन भन्ने कुरा मैले राम्रोसँग अनुभूत गरेको छु। हाम्रो बिहेको चार वर्षपछि छोरीको जन्म भएको हो। त्योसँगै मेरो काँधमा जिम्मेवारी पनि थपियो। छोरीको हेरचार गर्ने, नुहाइदिने, खुवाइदिने र उसलाई डुल्न लाने सबै मेरो जिम्मेवारी थियो।
